stanford-oval/wikipedia huggingface dataset:
מורין ליפמן
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1971 |  | Doctor At Large |  |  |
| 1973 |  | Thriller – 'File It Under Fear' |  |  |
| 1975 |  | The Evacuees | שרה מילר | מתוך "Play for Today" |
| 1976 |  | The Sweeney | גברת סמדלי | בפרק "Selected Target" |
| 1979 |  | The Knowledge | ברנדה ולר | סרט טלוויזיה |
| 1979–1981 |  | Agony | ג'יין לוקאס |  |
| 1982 | כל אנשי סמיילי | Smiley's People | סטלה קרייבן |  |
| 1985 | עמל אהבה לשווא | Love's Labours Lost | נסיכת צרפת | BBC |
| 1985 |  | On Your Way, Riley | קיטי מקשיין |  |
| 1986 | נסיכה קטנה | A Little Princess | מיס מינצ'ין |  |
| 1986–1987 |  | All at No. 20 | שילה האדון | סיטקום |
| 1992 |  | The Enid Blyton Story | איניד בלייטון |  |
| 1995 |  | Agony Again | ג'יין לוקאס |  |
| 1996 |  | Eskimo Day | שני ויטל |  |
| 2002 |  | Coronation Street | ליליאן ספנסר |  |
| 2003 | ג'ונתן קריק | Jonathan Creek | לואיס ברגמן | בפרק "The Tailor's Dummy" |
| 2006 | דוקטור הו | Doctor Who | הכבל | בפרק "The Idiot's Lantern" |
| 2007 | חדר מיון | Casualty | האנה לידל |  |
| 2008 |  | The Agent | צ'ארלי |  |
| 2008, 2009 | המופע של פול או'גריידי | The Paul O'Grady Show | בתפקיד עצמה |  |
| 2009 | סקינס | Skins | הדודה אליזבת |  |
| 2009–2010 |  | Ladies of Letters | איירין ספנסר |  |
| 2010 |  | Loose Women | בתפקיד עצמה |  |
| 2010 |  | Tinga Tinga Tales |  | סדרת טלוויזיה לילדים |
| 2011 | הולבי סיטי | Holby City | בוני ווטרס |  |
| 2012 |  | NETFLIX Advert | בתפקיד עצמה |  |
| 2012 | רציחות במידסומר | Midsomer Murders | מאגס דורמר | בפרק "Written in the Stars" |
הערות שוליים

1 2  "Maureen Lipman Biography (1946-)". filmreference.com.
↑  Lipman, Maureen (28 באוגוסט 2014). "Forty pairs of abandoned knickers: Maureen Lipman on the Fab Four in Hull". The New Statesman. נבדק ב-21 בנובמבר 2014. {{cite news}}:  (עזרה)
↑  "Obituary: Jack Rosenthal". BBC News. BBC. 29 במאי 2004. נבדק ב-30 במרץ 2015. {{cite news}}:  (עזרה)
↑  Who's backing whom at the election? BBC news 21 April 2005
↑  "Labour has Lost Me - Standpoint". standpointmag.co.uk. אורכב מ-המקור ב-2016-04-18. נבדק ב-2015-10-12.
↑  "Who We Are". Jewish Renaissance masthead
↑  Maureen Lipman, "Prominent Jews speak out on the war", Jewish Chronicle, 3 August 2006
↑  "Lipman: I Might Leave UK Over Anti-Semitism". Leading Britain's Conversation. 27 בינואר 2015. אורכב מ-המקור ב-2015-02-08. נבדק ב-2015-10-12. {{cite news}}:  (עזרה)
↑    Bill Gardner, ‏Actress Maureen Lipman may leave Britain over attacks on Jews, The Telegraph, 27 January 2015
↑  Firsht, Naomi (20 במאי 2015). "ureen Lipman joins protest outside theatre staging The Siege". Jewish Chronicle. {{cite news}}:  (עזרה)
↑  מורין ליפמן Maureen Lipman - אוניברסיטת תל אביב
↑  "The Agent (2008/I)". imdb.com. נבדק ב-29 ביוני 2010. {{cite web}}:  (עזרה)
| --- | --- |
בקרת זהויות :  NLI: 987007264661805171  PLWABN: 9810652573705606  BNE: XX1731635  BnF: cb14199688t (data)  GND: 1145714587  ISNI: 0000 0001 2130 575X  LCCN: n78031088  NKC: xx0020747  NTA: 070464820  SUDOC: 143768824  VIAF: 44510371   WorldCat (עם VIAF): 44510371
זה רק אור הירח

"זה רק אור הירח" הוא אלבום הבכורה של זמר הרוק הישראלי אביב גפן ולהקתו התעויוט שיצא בשנת 1992.
בחלוף השנים, גפן טבע את הכינוי "ילדי אור הירח" לתיאור הנוער שהתבגר לשיריו בשנות ה-90.
גיבוש ההרכב הראשון

גפן החל ללמוד בבית הספר "רימון" לאחר שסולק מחטיבת הביניים ברופין, מפני שבמסיבת סוף השנה הקדיש שיר אהבה למורתו לספרות אפרת גן והיא נעלבה מכך (בראיון מאוחר עם גפן התארחה אותה מורה בשיחת פיוס עם גפן וזה שר חלק מהשיר). בתקופת הלימודים ב"רימון" הכיר את קארין אופיר, בתו של השחקן שייקה אופיר והשניים נהיו לזוג. ב-1990 בגיל 17 עזב ביחד עם אופיר את "רימון" בטענה שבית הספר לא מספק את צורכיהם. גפן הקים הרכב בשם "חתולים בצנרת", עם גפן כסולן וגיטרות, שפריר ערד בגיטרות, אורן לץ בגיטרה בס, דני כץ בקלידים ועודד שחר בתופים.
חברו הטוב של גפן, ניר שפינר, לא התקבל להרכב.
חוזה ההקלטות

חברת התקליטים הד ארצי החליטה שההרכב ייבחן אם הוא ראוי לחוזה הקלטות, והטילה על גפן והלהקה להקליט שיר ראשון. השיר שהוקלט היה "חבר" ולמימון הוצאות ההקלטה גפן עבד כמגיש במסעדה. אנשי המקצוע בהד ארצי לא התלהבו מהשיר, ולמרות זאת, השיר נכלל באלבום 'שפמשותפת - מועדון השירים הבודדים', וב-17 במרץ 1991 יצא השיר לרדיו וזכה להשמעות בודדות (בשנת 1997, השיר נכלל באלבום האוסף הכפול "ירח מלא"). גפן לא התאכזב מחוסר תשומת הלב לשיר, שדרבן את הוצאת אלבומו הראשון. בינואר 1991, באותה שנה העלה ההרכב מופע בכורה שהקהל שלו היה בעיקר מוזמנים. בהופעה נכח גם המפיק המוזיקלי משה לוי, שלעתיד יפיק את אלבומו הראשון ואת רוב אלבומיו של גפן. לוי מסר לגפן שישמח לשמוע ממנו חומרים נוספים בעתיד. גפן התרגש מהודעתו ולאחר זמן קצר שלח ללוי על קלטת ביתית הקלטה של השיר "לכבודכם", שלאחר מכן הוחלף שמו ל"מיליארד טועים".
גפן נכח במסיבה פרטית בתל אביב שם היה גם הראל בן-עמי, וגפן הזמין אותו למבחן בד בביתו. לאחר ימים ספורים הגיע בן-עמי והחל לנגן סולו את שירו של גפן "לפעמים". הטלפון צלצל באמצע השיר וגפן פתח את השיחה במילים: "הלו, מצאתי גיטריסט".
חיים שמש מהד ארצי נכח גם הוא בהופעה בינואר 1991 והחתים את גפן על חוזה להקלטת שלושה אלבומים בהד ארצי, אף על פי שהיו מתנגדים לכך שאביב, בנו של יהונתן גפן, יקבל חוזה שכזה בגיל כל כך צעיר וללא הבטחה שהוא ישתלם (בראיונות מאוחרים יותר הודה גפן שאביו יהונתן הפעיל לחץ). האלבום "זה רק אור הירח" הוקלט באולפני "גל-קול" ונערכו מספר שינויים בהרכב: אורן לץ ודני כץ הפכו לנגנים אורחים ואת מקומם תפסו הראל בן-עמי ומשה לוי. כמו כן שינתה הלהקה את שמה ל"התעויוט" (החלפת האותיות ת' וט' בשם "טעויות").
לקראת יציאת האלבום

בעת הקלטות האלבום נחתו על גפן מספר טרגדיות שהתבטאו בשירים אלו באווירה ובטקסט. הוריו התגרשו ואביו עזב את הבית, חברו הטוב ניר שפינר נהרג בתאונת דרכים (ומאוחר יותר כתב גפן את השיר המפורסם "לבכות לך", לזכרו של שפינר) וחברתו לחיים קארין אופיר הודיעה לו על היפרדותם, לטענתה בעקבות תנודות מצב רוחו וחרדותיו. הסינגל הראשון "אמש" יצא לרדיו, ומקובל להאמין שנכתב על אופיר (אם כי עוסק גם בביקורת על הצבא).
בפברואר 1992 התראיין גפן למוסף "7 לילות" של ידיעות אחרונות. הוא צולם עירום כשעל חזהו כתוב "טוב למות בעד עצמנו", וגיטרה מסתירה את איבריו. בראיון שנתן הוא ביקר את צה"ל והתנהלותו. בעקבות הראיון הייתה סערה גדולה וכעס על הזמר החדש ש"השתמט". אזרחים רבים שלחו מכתבי מחאה לעיתונים, לרדיו ולטלוויזיה והעלו דרישה לצנזר את שיריו והופעותיו. גפן עצמו קיבל איומים בטלפון, ספג קללות ברחוב ואף כמעט שנפגע. הוא התראיין שוב למוסף והסביר שהצבא לא גייס אותו עקב הניתוח שעבר בגבו בהשתלת מוט מפלטינה, בעקבות מחלת העקמת, ושהשיר "גנרל" מהאלבום נכתב על אטימות הצבא במקרהו של צעיר בשם ליאור אדרת שהתאבד במהלך שירותו הצבאי ב-15 במאי 1990.
נושאים באלבום

הנושא המרכזי שבו עוסקות מילות השירים הוא אהבה נכזבת (בעקבות הפרידה האחרונה מאופיר), כמו בשירים "אמש", "בואי אלי", "שנינו שווים", "לאן את הולכת" ו"השכבת אותי בעשר". האלבום עוסק גם בביקורת על מוסד הצבא וקידום השלום, כמו בשירים "אמש" ("ובעטו בי מול כולם כי לא הייתי בצבא, ומה זה לב רגיש מול ביטחון של מדינה"), "גנרל" ו"שלום אחד".
ציוני דרך לאחר יציאת האלבום

במלאת 10 שנים לצאת האלבום בוצעה הופעה מיוחדת שכללה את כל שירי האלבום ובנוסף גם שירים נוספים מהאלבומים האחרים. ההופעה התקיימה ב־15 בספטמבר 2001 באמפי וואהל בתל אביב, והתארחו בה קארין אופיר ומשה לוי.
בשל הביקוש הרב התקיימה הופעה נוספת ב-29 בדצמבר 2001 ב"האנגר 11" במתחם נמל תל אביב. בהופעה התארחו ברי סחרוף, מוקי משב"ק ס' וסטיבן וילסון מפורקיופיין טרי.
ב-25 ביוני 2011, במלאת 20 שנה לצאתו של התקליט התקיימה הופעה בהאנגר 11 במתחם נמל תל אביב. בהופעה אירחו גפן ו"התעויוט" את נינט טייב, משינה, שלום חנוך ואורנה בנאי.
בספטמבר 2005, האלבום דורג במקום ה-64 ברשימת '100 האלבומים הישראליים של כל הזמנים' מטעם עיתון ידיעות אחרונות.
ב-15 בפברואר 2008, האלבום דורג במקום ה-17 ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות.
ב- 2016 ערך גפן את נשף רוק 5 בסימן 25 שנה לאלבום. במופע התארחו: מתי כספי, אביתר בנאי, נורית גלרון, מייק גרסון, שרון ליפשיץ, שלום חנוך וברי סחרוף.
ב-2021 במלאת 30 שנה ליציאת האלבום, הופיעו גפן והתעויוט באמפי שוני, בנוסף ב-2022 נערך לכבוד 30 לאלבום מופע במרכז הקונגרסים בחיפה.
רשימת רצועות

מיליארד טועים (3:02) - גפן נוהג בהופעות לשנות את הבית השני ולהגיד בסוף במקום "לכבוד מיליארד טועים", "והחיים הם מסריחים!"
הכל נהיה לא רגיל (1:35)
אמש (2:47)
מקובל לחשוב שהשיר נכתב על קארין אופיר, אף על פי שהוא כולל גם מסרים נגד הצבא.
שוב החושך (2:39)
גרסת הסקיצה הראשונה של השיר, שהופיעה על גבי קלטת שמע מחתרתית ולימים פורסמה באופן לא רשמי באתר יוטיוב יחד עם חומרים נוספים של גפן שנגנזו או מעולם לא פורסמו קודם לכן, בוצעה על ידי קארין אופיר ולאו דווקא על ידי גפן, ובניגוד לגרסת האלבום הרוקיסטית הייתה בעלת קצב איטי יותר ואווירה מלנכולית ולוותה בסינתיסייזר, סקסופון ותופים בלבד. זהותם של הנגנים בגרסה זו אינה ידועה, ובנוסף לא ידוע האם השיר תוכנן במקור לצאת לאור כשיר סולו של אופיר.
לפעמים (2:51)
בואי אלי (3:10)
שנינו שווים (3:10)
לאן את הולכת (2:18)
גנרל (2:34)
השכבת אותי בעשר (3:59)
בית נבנה (00:54)
בשיר הקצר משתתפת קארין אופיר בשירה. למרות אורכו הקצר של שיר זה וכן של השיר "הכל נהיה לא רגיל", שני השירים הודפסו על גבי תקליט שדרים שנשלח לרדיו.
אלימות (3:47)
שלום אחד (1:52)
אור הירח (3:46)
בשנה בה יצא האלבום החל גפן להשתתף בסדרת הטלוויזיה "עניין של זמן", ובה ביצע עם דנה ברגר את השיר כשהוא מנגן בגיטרה.
הערות שוליים

↑  במוסף 7 לילות של העיתון ידיעות אחרונות, 29 במאי 1992.
↑  האלבומים הישראליים של כל הזמנים, 7 לילות, ידיעות אחרונות, 30 בספטמבר 2005
↑  כל ההתחלות קלות, מוסף 7 לילות, ידיעות אחרונות עמוד 8, 15 בפברואר 2008
↑  יובל אראל (2016-03-04), נשף רוק 5 -  אביב גפן ואביתר בנאי  - יש שמיים מעלי, נבדק ב-2024-05-30
↑  Yaniv Levi, חגיגות ה – 30 לאור הירח של אביב גפן, בבלוג של יובל אראל, מגזין מוזיקה ותרבות, 25 בינואר 2022
↑   אביב גפן - שוב החושך (קארין אופיר) (גרסה ראשונית) 1991, סרטון  באתר יוטיוב
| אביב גפן |
| --- | --- | --- |
| אלבומי אולפן | זה רק אור הירח (1992) • עכשיו מעונן (1993) • אביב גפן III‏ (1994) • שומקום (1995) • המכתב (1996) • חלולים (1998) • לילות לבנים (1999) • יומן מסע (2000) • ממנטו מורי (2002) • עם הזמן (2006) • Aviv Geffen‏ (2009) • פסיפס (2012) • סדקים (2014) |  |
| אלבומי הופעה | Live‏ (2008) • עכשיו מעונן (2011) |  |
| אלבומי אוסף | ירח מלא – האוסף (1997) • רק שירי אהבה (2007) |  |
| סינגלים שלא נכללו באלבומים | רוקנרול (1999) • הילד של כולנו (2008) • אור קטן בלב (2009) |  |
| אלבומים עם בלאקפילד | Blackfield‏ (2004) • Blackfield II‏ (2007) • Welcome to My DNA‏ (2011) • Blackfield IV‏ (2013) • Blackfield V ‏(2017) • For the Music ‏ (2020) |  |
| מופעים | נשף רוק |  |
| --- | --- |
בקרת זהויות :  MusicBrainz release group: 4eb67554-8739-35d8-9d16-0add3338034f
ויי (יצרנית רכב)

| --- | --- |


Headquarters
 נתונים כלליים
 תקופת הפעילות:  2016–הווה (כ־9 שנים)
 חברת אם:  גרייט וול מוטורס
 מיקום המטה:  הרפובליקה העממית של סין באודינג, חביי, סין
 ענפי תעשייה:  תעשיית הרכב
 מוצרים עיקריים:  מכוניות קרוסאובר
  
 www.wey.com
ויי (באנגלית: WEY; במנדרינית תקנית: 魏派; בתעתיק משפת המקור: וייפאי) היא יצרנית מכוניות קרוסאובר יוקרתיות, שבסיסה בבאודינג שבמחוז חביי שבסין. היא הוקמה בשנת 2016 על ידי גרייט וול מוטורס כחברת הבת שלה אשר מייצרת מכוניות קרוסאובר יוקרתיות. בנובמבר 2022 הושק המותג באירופה במטרה לשווק את דגמי המותג מחוץ לסין
דגמים > נוכחיים

WEY Coffee01 - קרוסאובר חשמלי היבירדי והדגם ראשון שמשווק מחוץ לסין והושק לראשונה בישראל ב-2022 Wey Mocha.
WEY Coffee02 - קרוסאובר חשמלי היבירדי והדגם השני שמשווק מחוץ לסין והושק לראשונה בישראל
compact crossover SUV launched in 2021, in replacement for VV6.
compact crossover SUV launched in 2021, in replacement for VV5.
Wey Lanshan, full-size crossover SUV launched in 2023.
Wey Gaoshan, MPV launched in 2023.
Tank 300 - דגם ה OFFROAD ,רכב שטח במרכב SUV, טנק 300
Tank400 - רכב שטח במרכב SUV בגודל בינוני
Tank500 - רכב שטח בעל 7 מקומות, טנק 500
דגמים > דגמי עבר

Wey P8, mid-size crossover SUV (2018–2020)
WEY Tank 300, compact off-road SUV launched in 2020, and branched off towards the TANK brand as its first model.
Wey VV5, compact crossover SUV launched in late 2017. (2017–2021)
Wey VV6, compact crossover SUV sized between VV7 and VV5, launched in 2018. (2018–2021)
Wey VV7 and VV7 GT, mid-size crossover SUV launched in early 2017. (2017–2021)
הערות שוליים

↑  Great Wall launches new Wey brand but faces uphill struggle - Business - Chinadaily.com.cn, www.chinadaily.com.cn
↑  Zhao, Xinjie (15 בינואר 2021). "WEY全新SUV定名摩卡". pcauto.com. נבדק ב-31 במרץ 2021. {{cite web}}:  (עזרה)
↑  "Great Wall presented a new premium cross Wey Macchiato". autotimesnews.com. 8 במרץ 2021. נבדק ב-21 באפריל 2021. {{cite web}}:  (עזרה)
↑  James (10 בדצמבר 2020). "GWM WEY TANK 300 Goes Off Assembly Line, To be Launched Soon". chinapev.com. נבדק ב-31 במרץ 2021. {{cite web}}:  (עזרה)
↑  Costello, Mike (16 במאי 2018). "2018 Wey VV5 and VV7 quick drives". caradvice.com.au. נבדק ב-31 במרץ 2021. {{cite web}}:  (עזרה)
↑  Wang, Joey (6 בנובמבר 2017). "This Is The New WEY VV6 SUV From China". CarNewsChina.com. נבדק ב-31 במרץ 2021. {{cite web}}:  (עזרה)
↑  de Feijter, Tycho (27 באפריל 2017). "WEY VV7 Launched On The Chinese Car Market". carnewschina.com. נבדק ב-31 במרץ 2021. {{cite web}}:  (עזרה)
פינטרסט

| --- | --- |

 נתונים כלליים
 סוג:  חברה ציבורית
 מייסדים:  סן סילברמן, אוואן שארפ 
 תקופת הפעילות:  2009–הווה (כ־16 שנים)
 מיקום המטה:  פאלו אלטו, קליפורניה
 מוצרים עיקריים:  רשת חברתית מקוונת
 שווי שוק:  22.28 מיליארד דולר (2 בפברואר 2025)
  
 www.pinterest.com
 
פינטרסט (מאנגלית: Pinterest) היא רשת חברתית מקוונת דמוית לוח מודעות. השירות מאפשר למשתמשיו ליצור ולנהל אוספי תמונות משלהם. מטרתו המוצהרת של האתר היא "לחבר בין כל האנשים בעולם באמצעות 'דברים' שמעניינים אותם". פינטרסט מנוהלת בידי חברת Pinterest, Inc., המבוססת בסן פרנסיסקו, קליפורניה. 79% ממשתמשי פינטרסט הן נשים. בהתאם, לפי אתר Ad Planner, הנושא הבולט ביותר בשימוש באתר הוא "מעצבי אופנה וקולקציות", ואחריו הנושא "אומנויות".
היסטוריה

הפיתוח של אתר פינטרסט החל בשנת 2009, וגרסת הבטא של האתר שוחררה במרץ 2010. מאז הפעלתו, ממשיך האתר לפעול בגרסת בטא, כאשר בתחילת הדרך ההצטרפות אליו הייתה אפשרית למוזמנים בלבד ואולם כיום כל אחד יכול לפתוח חשבון באתר. ב-16 באוגוסט 2011, מגזין טיים כלל את האתר ברשימת "50 האתרים הטובים של שנת 2011" שערך. בדצמבר 2011, האתר נכנס לרשימת עשר הרשתות החברתיות המובילות, לפי נתוני אתר Hitwise, עם 11 מיליון ביקורים בשבוע בסך הכל. בינואר 2012, אתר comScore דיווח כי לפינטרסט 11.7 מיליון משתמשים ייחודיים, מה שהופך אותו לאתר שחצה את רף 10 מיליון המשתמשים הייחודיים בקצב המהיר בהיסטוריה.
שימוש

משתמשיה של פינטרסט מרכיבים לוחות של תמונות לפי נושאים, וממלאים אותם במדיה דיגיטלית שונה, מרחבי רשת האינטרנט או על ידי שיתוף תמונות ממשתמשים אחרים באתר. פעולה זו נעשית באמצעות כפתור ה-"Pin it", או באמצעות טעינת מדיה לאתר. כל פריט מדיה שהועלה מוגדר כ-"סיכה" (Pin), והוא יכול להיות תמונה, וידאו, דיון או מתנה כספית. המשתמש יכול לבנות "לוחות" (Boards) שמורכבים משיחות בנושא מסוים. לוחות יכולים להיות פומביים (גלויים לכל משתמשי האתר) או פרטיים (גלויים רק לבעלי הרשאות גישה). פינטרסט מאפשרת למשתמשיה לעקוב אחר משתמשים אחרים או אחרי נושאים ותחומי עניין, וכאשר משתמשים נכנסים לעמוד הבית של האתר הם רואים רשימת מעקב אחר פעילות של הלוחות, המשתמשים והנושאים שאחריהם החליטו לעקוב.
החל מ-2016 האתר מאפשר פרסום ממומן.
מאפיינים ייחודיים (פיצ'רים)

תפריט גרפי לפי הקשר טבעי – "פינטרסט" מאפשרת פתיחת תפריט פעולות באמצעות "מגע אצבע", במכשירים עם מסך מגע. לחיצה ארוכה על אחת התמונות פותחת "ציור" של שלושה קווים היוצאים בצורה רדיאלית מנקודת הלחיצה ומסתיימים ב"אייקון". גרירת האצבע אל אחד האייקונים ועזיבת הלחיצה על המסך כאשר האצבע על ה"אייקון" גורמת לביצוע הפעולה שהאייקון מייצג. נכון לנובמבר 2013, פיצ'ר זה מאפשר ביצוע "לייק", ביצוע "נעיצה מחדש" ושליחת התמונה למשתמש אחר. פיצ'ר זה חדשני משום שהשימוש בו אינו מחייב ידיעת שפה ולכן מייתר את הצורך בתרגום כמו גם שהוא מאפשר שימוש על ידי ילדים שאינם יודעי קרוא וכתוב או אנשים בעלי מוגבלויות - כאלו שיכולים רק להצביע לכוון מסוים עם העיניים.
הצגת התמונות על גבי מפה – במהלך נובמבר 2013, פינטרסט שילבו יכולת לציין מקום, מצויר על גבי מפה, בהקשר לכל אחת מהתמונות או לוחות הנעיצה. פיצ'ר זה מאפשר לתת "הקשר גאוגרפי" לתמונות ובהתאם פותח סל חדש של שימושים אפשריים לאפליקציה.
מנוע חיפוש ויזואלי – פינטרסט מאפשרת לערוך חיפוש מידע על חלקים מתוך "סיכות" שגולשים רואים באתר. החיפוש הוא לפי חלק התמונה שהגולשים בוחרים, ולא לפי התיאור המילולי של התוכן.
דף רקע לעמודים חדשים ב"גוגל כרום" – במהלך ספטמבר 2014, פינטרסט השיקה תוסף לדפדפן "גוגל כרום" המאפשר מצב בו הרקע ל"עמוד הבא בתור" בדפדפן, הוא תמונה מתוך "פינטרסט" בעולם תוכן נושאי לפי בחירה. ניתן "לנעוץ" את התמונה ישירות אל לוחות הנעיצה של "פינטרסט" מתוך תמונת רקע זו.
הערות שוליים

↑  דידי חנוך, הנשים כובשות את הרשת החברתית החדשה, באתר הארץ, 24 בפברואר 2012
| רשתות חברתיות מקוונות |
| --- | --- | --- |
| אתרים אישיים | פייסבוק • אינסטגרם • ת'רדס • טיקטוק • טוויטר • פינטרסט • סנאפצ'ט • מייספייס • Odnoklassniki • Tagged • Weibo • טאמבלר • VK • Vine • חבר'ה • מסטודון • דיאספורה • Ello • BeReal |  |
| אתרים מקצועיים | Academia.edu • LinkedIn |  |
| אתרים שנסגרו | Google+ • SixDegrees.com • Orkut |  |
| מושגים כלליים | זהות וירטואלית • פרופיל משתמש • קהילה מקוונת |  |
| יישומים | אתר היכרויות |  |
| ממשקים | האשטאג |  |
| מושגים קשורים | תופעת העולם הקטן • רשתות עולם קטן • רשת חברתית • פנאופטיקון |  |
| --- | --- |
בקרת זהויות :  NLI: 987007372054905171  VIAF: 249743076   WorldCat (עם VIAF): 249743076
ולווט ריבולבר

| --- | --- |


 מקום הקמה:  ראנצ'ו סנטה מרגריטה 
 מוקד פעילות:  קליפורניה, ארצות הברית
 תקופת הפעילות:  2002–2008 (כ־6 שנים)
 סוגה:  הארד רוק, מטאל אלטרנטיבי
 חברת תקליטים:  תקליטי RCA‏, BMG
 www.velvetrevolver.com
 פרופיל ב-IMDb
 חברים
 סלאש מאט סורום דאף מק'אגן סקוט וילנד Dave Kushner 
 חברים לשעבר
 סלאש   דייב קושנר   דאף מק'אגן   מאט סורום   סקוט וילנד
 
ולווט ריבולבר (באנגלית: Velvet Revolver) הייתה סופרגרופ הארד רוק אמריקאית שקמה ב-2002 ופעלה עד 2008. שלושה מחברי הלהקה, הגיטריסט סלאש, הבסיסט דאף מק'אגן והמתופף מאט סורום, היו חברי להקת Guns N' Roses לשעבר. סולנה סקוט וילנד הוא סולן להקת הגראנג' סטון טמפל פיילוטס והגיטריסט דייב קושנר, שהיה חבר בלהקת וויסטד יות'.
הלהקה אחראית לכמה להיטים גדולים כמו "Fall To Pieces ",‏ "Set Me Free" ו-"Dirty Little Thing"
כל הלהיטים האלו הם מאלבומם הראשון contraband שיצא בשנת 2004 וזכה להצלחה רבה.
בסוף חודש מרץ ותחילת חודש אפריל 2008, לאחר ריב מתוקשר של הסולן, סקוט וילנד, עם שאר חברי הלהקה, הוחלט על כך שווילנד יעזוב את הלהקה, והוא הצטרף מחדש ללהקה המקורית שלו סטון טמפל פיילוטס. עוד במהלך חודש אפריל זה, העלו חברי הלהקה אתר אינטרנט בו הם מציעים לסולנים מקצועיים וחובבנים כאחד לעבור אודישן לתפקיד סולן הלהקה.
לאחר שהתפרקה הלהקה סופית, אחרי מופע צדקה ב-2012 בה התאחדה עם וילנד, סלאש ומק'אגן הצטרפו חזרה ללהקת המוצא המקורית שלהם Guns N' Roses.
חברי ההרכב בעבר

סלאש - גיטרה, טוקבוקס (2002–2012)
דייב קושנר - גיטרות (2002–2012)
דאף מק'אגן - בס, קולות רקע (2002–2012)
מאט סורום - תופים, כלי הקשה, קולות רקע (2002–2012)
סקוט וילנד - סולן, קלידים (2003–2008, 2012; נפטר 2015)
דיסקוגרפיה

2004 Contraband
2007 Libertad
DB2

| --- | --- |

 מפתח:  IBM
 מחזור חיים:  1983–הווה (כ־42 שנים) 
 גרסה אחרונה:  12.1 (14 בנובמבר 2024) 
 גרסת בטא:  11
 מערכת הפעלה:  OS/400 ,z/VSE, z/VM, UNIX,Linux,Windows,z/OS
 נכתבה בשפות:  C, C++, שפת סף 
 סוג רישיון:  קנייני
 קטגוריה:  מסד נתונים טבלאי
 ibm.com/db2
 
DB2 היא תוכנה לניהול מסדי נתונים במודל טבלאי (RDBMS), שפותחה על ידי IBM. התוכנה פותחה בשנות ה-80 של המאה העשרים למחשבי מיינפריים. לאחר מכן פותחו גרסאות עבור מערכות הפעלה אחרות:
Linux, UNIX ו Windows.
DB2 הוא אחד ממסדי הנתונים הנפוצים בעולם. עבור מחשבי מיינפריים הוא בעל פלח השוק הגדול ביותר, גם בישראל. בסביבות מיינפריים הוא פועל תחת מערכות ההפעלה z/VM ,Z/OS ו z/VSE.
היסטוריה > DB2 למערכות ההפעלה z/OS ולמערכות ההפעלה מאותה משפחה שקדמו לה במחשבי מיינפריים

מהדורה 1 יצאה בזמינות לכל דורש בשנת 1983. מהדורה 1.1 שהוכרזה ב 7 ביוני 1983 תמיכה ב־SQL. המהדורה שוחררה לזמינות לכל דורש כמעט שנתיים מאוחר יותר ב 2 באפריל 1985.
מהדורה 2 יצאה ב 23 בספטמבר 1988. במהדורה התווספה תמיכה בשפות תכנות ושופרו הביצועים.
מהדורה 3 יצאה ב-17 בדצמבר 1993. ההרחבות כללו חוסר תלות בין Partitions, דחיסת נתונים ויכולת אינטגרציה משופרת.
מהדורה 4 הייתה זמינה החל מ-30 בנובמבר 1995. במהדורה נתמכה ארכיטקטורת שרת-לקוח והיו שיפורים משמעותיים במדרגיות. במהדורה זו נתמכו לראשונה Stored Procedures.
במהדורה 5, ששוחררה ב-27 ביוני 1997, התווספה תמיכה במחסני נתונים. הושם דגש על תפיסה אחידה בפלטפורמות מחושב שונות.
במהדורה 6 (25 ביוני 1999) ובמהדורה 7 (30 במרץ 2001), שונה שם מסדי הנתונים במיינפריים ל־DB2 UDB. האותיות UDB הן ראשי תיבות של המילים: Universal Database. במהדורות קודמות ניתן שם זה רק למסד הנתונים במערכות הפעלה פתוחות. השם החדש משקף את הוספת סוגי נתונים חדשים במסד הנתונים במיינפריים, כך שיתאימו לסוגי הנתונים תחת מערכות הפעלה אחרות. גרסה זו כללה גם טכנולוגיה לאופטימיזציה של בסיס הנתונים בסביבות הפעלה שונות שפותחה על ידי מעבדת יבמ ישראל בחיפה.
מהדורה 8 (26 במרץ 2004) - תמיכה בשפת התכנות Java, תמיכה ב Web ותמיכה בשימוש במסד הנתונים בחבילות ERP, כגון: SAP ERP ו-PeopleSoft
במהדורה 9 (16 ביוני 2007) התווספה תמיכה ב XML
במהדורה 10 התווספו הרחבות לבינה עסקית והרחבת המשמעויות של משתני זמן.
היסטוריה > DB2 במערכות הפעלה מבוזרות

DB2 במערכות הפעלה מבוזרות זמין החל משנת 1989. עד שנת 1994 תמכו המהדורות רק במערכות הפעלה של IBM: בהתחלה ב-OS/2 והחל מ-1993 גם ב-UNIX של IBM. בשנת 1995 נתמכו גם מערכות ההפעלה Windows NT ו־UNIX של HP. בשנת 1996 התווספה תמיכה למערכת ההפעלה Sun Solaris.
DB2 UDB5 הייתה מהדורה עם שינויים משמעותיים. העיקרי שבהם הוא אחידות בתפיסה ובסוגי הנתונים בכל הפלטפורמות.
במהדורה 6 התווספה תמיכה בעבודה במערכת ההפעלה Linux ובמהדורה 7 תמיכה במחסן נתונים ובסוגי נתונים נוספים.
מהדורה 8 כונתה "Stinger". במהדורה התווספה תמיכה ב .NET של חברת מיקרוסופט. התווספו גם הרחבות פונקציונליות עבור Java ושיפורים בזמינות, במדרגיות ובביצועים.
ההרחבה העיקרית במהדורה 9 הייתה תמיכה ב־XML וב־SOA.
ראו גם

CICS
IMS/DB
z/OS
Oracle Database
הערות שוליים

↑  גלית ימיני, ביבמ עדיין מאמינים בעתיד של המיינפריים, באתר TheMarker‏, 18 באפריל 2004
1 2  DB2 History
↑  יבמ חיפה פיתחה טכנולוגיה חדשה לאופטימיזציה של בסיס הנתונים יבמ DB2, באתר TheMarker‏, 17 באוקטובר 2001
| --- | --- |
בקרת זהויות :  NKC: ph691255
מאסטר שף

| --- | --- |

 מבוסס על:  "MasterChef" (בריטניה)
 סוגה:  תוכנית מציאות, תוכנית בישול 
 יוצרים:  פרנק רודאם  קרן רוס  ג'ואן סילבר (BBC)
 שופטים:  חיים כהן  אייל שני  מיכל אנסקי (עונות 1–10, אולסטארס) רפי אדר (עונה 1) יונתן רושפלד (עונה 2–6) ישראל אהרוני (עונה 7–) רותי ברודו (עונה 10–)  יובל בן נריה (עונת האולסטארס) אבי ביטון (עונת האולסטארס)
 זוכים:  אינה קראבצקי (עונה 1)  אבי לוי (עונה 2)  דניאל תירוש (עונת ילדים)  תום פרנץ (עונה 3)  נוף עתאמנה אסמאעיל (עונה 4)  שי אביבי (עונת VIP)  מסימיליאנו די מטאו (עונה 5)  טום אביב (עונה 6)  יהודה עמר (עונה 7)  ונסה וידל אביטן (עונה 8)  איתי לוי  (ספיישל VIP‏ 1)   איתיאלה היאט  (עונה 9)  קובי אוז (ספיישל VIP‏ 2)  דודי אמסלם (ספיישל VIP‏ 3)   הלל גרדי  (עונה 10)   ירדן ג'רבי (ספיישל VIP‏ 4)   נטלי מזרחי אמרל (עונה 11)   מיכל אפשטיין (עונת אולסטארס)
 פרסים:  מטבח מאובזר (עונה 1)   מלגה של 250,000 ש"ח (עונה 2)   מלגה של 200,000 ש"ח (עונה 3)   מטבח מאובזר ומלגה של 200,000 ש"ח (עונה 4–8)   אבזור וציוד מטבח לתמורה (עונה 8, ספיישל VIP)   50,000 שקלים לתרומה לעמותה (ספיישל VIP 4)
 ארץ מקור:  ישראל ישראל
 שפות:  עברית
 מספר עונות:  11 עונות רגילות, עונת VIP ועונת ילדים
 מספר פרקים:  167 
 תוכנית המשך:  מאסטר שף ילדים  מאסטר שף VIP
 הפקה
 חברת הפקה:  גיל הפקות
 עורכים:  דורית גבירצמן
 אורך פרק:  90–120 דקות
 שידור
 רשת שידור:  קשת, ערוץ 2 (עונות 1–6) קשת 12 (החל מעונה 7)
 תקופת שידור מקורית:  14 באוקטובר 2010 – הווה
 קישורים חיצוניים
 אתר רשמי
 דף התוכנית ב-IMDb
 
מאסטר שף היא תוכנית מציאות ישראלית המשודרת, החל מ-14 באוקטובר 2010, בעבר בערוץ 2 במסגרת שידורי קשת ומנובמבר 2017 בקשת 12, בהפקת "גיל הפקות". במרכז התוכנית הישראלית בשלנים חובבים, חסרי ידע מקצועי בבישול, שמתחרים ביניהם על התואר "המאסטר שף של ישראל".
התוכנית מבוססת על תוכנית בריטית בשם זהה, ששודרה לראשונה ברשת ה-BBC בשנת 1990 ומשודרת מאז תחת זיכיון בכעשר מדינות ברחבי העולם. ברוב המדינות, בדומה לישראל, זכתה התוכנית לשיעורי צפייה גבוהים במיוחד ולביקורות מצוינות. טרום התוכנית, נוסעים הנבחרים להתלמדות אצל שפים שונים לתקופה בת חודשיים עד שלושה.
בשנת 2013 בעונה השלישית, בפרק הגמר שברה התוכנית את שיאי המדרוג של כל הזמנים (מאז שהחלו מדידות המדרוג), עם שיא של 46.6% אחוזי צפייה.
"מאסטר שף" היא זוכת שלושה "פרסי האקדמיה הישראלית לטלוויזיה" לשנים 2015, 2017 ו-2020 בקטגוריה "תוכנית המציאות הטובה ביותר".